#

# DIONIČKO DRUŠTVO RUDNIK SOLI „TUZLA“ TUZLA

**Na osnovu odredbe člana 20a. stav (2) Zakona o radu („Službene novine FBiH, broj: 26/16 i 89/18), člana 6. Uredbe o postupku prijema u radni odnos u javnom sektoru u TK („Službene novíne TK“, broj: 4/19, 4/20, 11/20 i 5/21),** **odredbe člana 129. i 135. Statuta Rudnika soli „TUZLA“ d.d. Tuzla, broj: 02-01/16-2958 od 29.08.2016. godine, člana 4. Pravilnika o drugim izmjenama i dopunama Pravilnika o radu Prilog broj 3. Postupak prijema u radni odnos putem javnog oglašavanja broj: 02-02/19-2558 od 19.07.2019. godine, Mišljenja Ministarstva privrede TK, broj: 03/1-03-3998-1/23 od 10.04.2023. godine, 03/1-30-10090-1/23, 03/1-30-10086-1/23, 03/1-30-10114-1/23, 03/1-30-10134-1/23 od 04.05.2023.godine, Odluka o potrebi prijema u radni odnos, broj: 02-05/23-1737, 02-05/23-1738, 02-05/23-1739, 02-05/23-1740, 02-05/23-1741 i 02-05/23-1742 od 10.05.2023. godne, Odluke o imenovanju Komisije za sačinjavanje teksta Javnog oglasa, broj: 02-05/23-1760 od 10.05.2023. godine, Uprava Rudnika soli „TUZLA“ d.d. Tuzla, na sjednici održanoj dana 18.05.2023. godine, raspisuje sljedeći:**

**JAVNI OGLAS ZA PRIJEM U RADNI ODNOS**

**I**

**DIONIČKO DRUŠTVO RUDNIK SOLI „TUZLA“ TUZLA**, skraćeni naziv Rudnik soli „TUZLA“ d.d. Tuzla, sa sjedištem u ulici Tušanj, broj: 66, Grad Tuzla (u daljem tekstu: Društvo), raspisuje Javni Oglas za **prijem u radni odnos na neodređeno vrijeme,** i to na radna mjesta, kako slijedi:

1. **Geolog“** u Geološkoj službi – 1 izvršilac
2. **„Inžinjer u investiciono – građevinskim poslovima“** u Službi za kontrolu tehnološkog procesa, geofizička mjerenja i investiciono – građevinske poslove – 1 izvršilac
3. **„Inžinjer na transportu slane i tehnološke vode i održavanje cjevovoda „** u Službi za transport slane i tehnološke vode i održavanje cjevovoda – 1 izvršilac
4. **„Tehnolog**“ u Labaratoriji - 1 izvršilac
5. „**Zavarivač“** u Mašinskoj službi – 1 izvršilac
6. „**Radnik na održavanju“** u Službi za proizvodnju slane vode – 4 izvršioca

**USLOVI KOJI MORAJU BITI ISPUNJENI**

**II**

Opći uslov za zaključenje Ugovora o radu za radno mjesto iz tačke I je da je lice koje se prijavljuje na Javni oglas navršilo 18 godina života.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. Naziv radnog mjesta: **GEOLOG**

Lokacija radnog mjesta: Tušanj, Tetima, teren

Zanimanje i stručna sprema: VSS, dipl.ing.geolog, odnosno visoko obrazovanje prvog ciklusa ( koje se vrednuje sa najmanje 240 ECTS bodova), drugog ili trećeg ciklusa Bolonjskog sistema studiranja

Potrebno radno iskustvo: 1 godine u struci

Posebni uslovi: položen stručni ispit

2. Naziv radnog mjesta: **INŽINJER U INVESTICIONO – GRAĐEVINSKIM POSLOVIMA**

Lokacija radnog mjesta: Tušanj, Tetima, teren

Zanimanje i stručna sprema: VSS – dipl.ing.građevine, dipl.ing.rud

Potrebno radno iskustvo: 1 godina

Posebni uslovi: položen stručni ispit

3. Naziv radnog mjesta: **INŽINJER NA TRANSPORTU SLANE I TEHNOLOŠKE VODE I ODRŽAVANJE CJEVOVODA**

Lokacija radnog mjesta: Tušanj, Tetima, teren

Zanimanje i stručna sprema: VSS, dipl.ing.rud/maš./rud-maš./građ – VII stepen stručne spreme, odnosno visoko obrazovanje prvog ciklusa (koje se vrednuje sa najmanje 240 ECTS bodova), drugog ili trećeg ciklusa Bolonjskog sistema studiranja.

Potrebno radno iskustvo: 1 godina u struci

Posebni uslovi: Položen stručni ispit

4. Naziv radnog mjesta: **TEHNOLOG**

Lokacija radnog mjesta: Tušanj, Tetima, teren

Zanimanje i stručna sprema: VSS, ba.ing. hemijske tehnologije, tehnolog odnosno visoko obrazovanje (koje se vrednuje sa najmanje 240 ECTS bodova), drugog ili trećeg ciklusa Bolonjskog sistema studiranja

Potrebno radno iskustvo: 1 godina

5. Naziv radnog mjesta**: ZAVARIVAČ**

Lokacija radnog mjesta : Tušanj, Tetima, teren

Zanimanje i stručna sprema : KV zavarivač

Potrebno radno iskustvo : 6 mjeseci u struci

Posebni uslovi : atest

6. Naziv radnog mjesta**: RADNIK NA ODRŽAVANJU**

Lokacija radnog mjesta: Tetima, Tušanj, teren

Zanimanje i stručna sprema: KV tehničkog smjera

Potrebno radno iskustvo: 6 mjeseci

Posebni uslovi: NE

**KRATAK OPIS POSLOVA**

**IV**

**1. Radno mjesto „Geolog“ u Geološkoj službi**

Opis radnog mjesta:

* Za svoj rad odgovoran je Rukovodiocu geološke službe, a direktno mu je odgovoran: geološki tehničar,
* Obavlja geološka (detaljna, osnovna, razvojna, regionalna, eksploataciona), hidrogeološka, inženjersko-geološka istraživanja na ležištima soli: Tetima, Tuzla i ostalim perspektivnim područjima, po nalogu Rukovodioca, u skladu sa Planom poslovanja, programima, projektima i drugom dokumentacijom,
* Poslove obavlja u skladu sa Zakonom o geološkim istraživanjima, Pravilnikom o klasifikaciji i kategorizaciji rezervi čvrstih mineralnih sirovina i vođenju evidencije o njima, Zakonom o rudarstvu i dr. zakonima i propisima, pravilnicima te ima punu odgovornost za njihovo provođenje. Kontroliše primjenu istih od strane uposlenika: geološkog tehničara i laboranta,
* Vrši detaljno istraživanja kao osnova za izradu i ažuriranje grafičke geološke dokumentacije, karata, geoloških profila, profila bušotina, prognoznih i izvedenih geoloških radova,
* Vrši interpretaciju geoloških struktura i odnosa na osnovu podataka prikupljenim istraživanjem, redovno ažurura i analizira geološke, hidrogeološke i tektonske planove u skladu sa Zakonom o geološkim istraživanjima i ostalim propisima,
* Priprema i ažurira podatke o izeksploatisanim količinama soli za Knjigu evidencije rezervi,
* Izrađuje Elaborate o rezultatima istraživanja ( geološkim, hidrogeološkim )
* Učestvuje u pripremi i izradi geoloških podloga za potrebe izrade dugoročnih, srednjoročnih i kratkoročnih programa i planova te geoloških, hidrogeoloških, inž.-geoloških godišnjih planova istraživanja,
* Priprema geološke podatke potrebne za određivanje proizvodnih parametara na eksploatacionim komorama, radovima, i po nalogu Rukovodioca se uključuje u rad Tima za upravljanje procesom proizvodnje slane vode. Obavlja uzorkovanje: paleotološko, hemijsko, geomehaničko i dr.,
* Učestvuje u analizi podataka
* Svakodnevno evidentira registrovane aktivnosti na seizmološkoj stanici i vrši interpretaciju rezultata sezmoloških mjerenja, radi ažuriranja geoloških planova i dokumenata na osnovu registra sezmoloških događaja ( datum, x, y, z i intenztet) na ležištu soli u Tuzli,
* Analizira podatke i dokumentaciju registra sezmoloških događaja ( datum, x, y, z i intenztet) na ležištu soli u Tuzli, te po potrebi učestvuje u radu Tima angažovanog na Monitoringu,
* Obavlja poslove tehničkog nadzora pri izvođenju investicionih radova odnosno radova po projektnoj dokumentaciji, koja obuhvata rekonstrukciju postojećih i izradu novih objekata,
* Uključen je u mjerenje i interpretaciju seizmološkog, eholokacijskog i elektrokaraotažnog mjerenja,
* Po nalogu neposrednog rukovodioca dužan je odazvati se i javiti na posao i van redovnog radnog vremena,
* Radi i druge poslove koje mu naredi neposredni rukovodilac

**2. Radno mjesto „Inžinjer u investiciono – građevinskim poslovima“ u Službi za kontrolu tehnološkog procesa, geofizička mjerenja i investiciono – građevinske poslove**

Opis radnog mjesta:

* Za svoj rad je odgovoran i prima zadatke od nadređenog rukovodioca. Direktno su mu odgovorni tehničar za investicije, rudarski mjernik.
* Vodi poslove iz oblasti investiciono-građevinskih radova i rudarsko-građevinskih poslova.
* Obavlja poslove tehničkog nadzora pri izvođenju investicionih građevinskih, sanacionih i drugih radova po projektovanoj dokumentaciji.
* Učestvuje u izradi projekata, elaborata, drugih programa i godišnjih planova te druge dokumentacije, po nalogu nadređenog rukovodioca
* Primjenjuje i kontrolira provođenje mjera zaštite na radu, zakon o zaštiti okoliša, uputstava i propisa
* Po nalogu neposrednog rukovodioca dužan je odazvati se i javiti na posao, van radnog vremana.
* Radi druge poslove koje mu naredi neposredni rukovodioc.

**3. Radno mjesto „Inžinjer na transportu slane i tehnološke vode i održavanje cjevovoda „ u Službi za transport slane i tehnološke vode i održavanje cjevovoda**

Opis radnog mjesta:

* Za svoj rad direktno je odgovoran Tehničkom rukovodiocu transporta slane i tehnološke vode i održavanja cjevovoda od koga prima i radne zadatke, a direktno su mu odgovorni poslovođa transporta slane i tehnološke vode i održavanje cjevovoda i odgovorni radnik za održavanje cjevovoda.
* Svakodnevno se dogovara sa Tehničkim rukovodiocem transporta slane i tehnološke vode i održavanja cjevovoda oko predviđenih poslova i zadataka na transportu slane i tehnološke vode i održavanje cjevovoda radi usaglašavanja prioriteta poslova i kontroliše rad na sprovođenju ranijih dogovora.
* Učestvuje u izradi godišnjeg plana radova, zatim operativnih mjesečnih planova koje usaglašava sa potrošačima slane vode i dostavlja ih Tehničkom rukovodiocu transporta slane i tehnološke vode i održavanja cjevovoda.
* Organizuje i kontroliše transport tehnološke vode od brane Modrac dorezervoara na Tetimi, kao i transport slane vode od rezervoara Tetima do potrošača.
* Organizuje i kontroliše poslove na sanaciji cjelokupnog sistema transporta slane i tehnološke vode (uključujući i pumpne stanice Tušanj, Tetima, teren, brana Modrac i Kosački potok do Tetime).
* Kontroliše ispravnost mjernih uređaja u navedenom sistemu transporta.
* Učestvuje u rješavanju problematike na održavanju opreme transporta tehnološke i slane vode (cjevovodi, armature, mjerno-regulaciona oprema i pumpna postrojenja) kao i objekata koji služe u svrhu transporta (pumparnice, rasteretne komore, rezervoari).
* Kordinira transport i protoke slane vode prema potrošačima i svakodnevno prati dotoke i zalihe slane vode u SSL i FST.
* Kordinira transport tehnološke vode i zadaje protoke prema pumpnoj stanici Tušanj, Tetima, teren i prati zalihe tehnološke vode u rezervoarima na Tetimi.
* Prati i učestvuje u investicionim radovima na transportnim sistemima (izrada novog i rekonstrukcija cjevovoda) ili izradu novih objekata.
* Radi i druge poslove koje mu naredi Tehnički rukovodioc transporta slane i tehnološke vode i održavanja cjevovoda.
* Dužan je u svakom momentu odazvati se pozivu predpostavljenih (nadređenih) i doći na radno mjesto, te učestvovati u otklanjanju problema i eventualnih kvarova na transportnimsistemima.

**4. Radno mjesto Tehnolog u Labaratoriji**

Opis radnog mjesta:

* Za svoj rad je odgovoran Rukovodiocu Laboratorije od koga i prima naloge za rad,
* Vrši pripreme, vaganja, odmjeravanja, uparavanja, filtracije,
* Analizira metodama: žarenja, gravimetrijske i volumetrijske metode, oksido-redukcione metode i kompleksometrijske metode, titracije i pipetiranja,
* Obavlja hemijske analize:soli, slane vode iz bušotina, osmatračkih pijezometara,
* sonovoda,cejvovoda, okana, jame, isplake i drugih uzoraka,
* Svakodnevno oragizuje i prati kvalitetu proizvedene slane vode,
* Svakodnevno razmjenjuje rezultate hemijskih analiza sa laboratorijama u FST i FSL,
* Obrađuje dobivene podatke, vrši hemijske analize i podnosi izvještaj službama u cilju premiranja i ažuriranja podataka,
* Vodi odgovarajuću evidenciju o kvalitetu slane vode i unosi u odgovarajuće knjige,
* Kontroliše utrošak i normativ hemikalija i drugog materijala, ispravnost hemikalija i otopina koje koristi u analizama,
* Primjenjuje i kontroliše provođenje mjera o zaštiti na radu,
* Prati tehničku ispravnost, i provjere ispravnosti mjernih uređaja i pokreće aktivnosti na baždarenju istih,
* Po potrebi učestvuje u arbitrianju kvaliteta slane vode,
* Učestvuje u radu komisija Rudnika,
* Po nalogu neposrednog rukovodioca dužan je odazvati se i javiti na posao i van redovnog radnog

**5. Radno mjesto „ Zavarivač“ u Mašinskoj službi**

. Opis radnog mjesta:

* Radne zadatke prima od poslovođe mašinskih poslova i odgovornih bravara,
* Radi samostalno ili u grupi na popravci različitih mašinskih uređaja,
* Vrši najsloženije zavarivačke radove na pogonima,
* Obavlja poslove autogenog i ručnog elektro-lučnog zavarivanja svih mašinskih dijelova,
* Vrši i manje složene mašinske poslove vodeći računa o kvalitetu rada i sigurnosti pri radu,
* Radi kontrolu ispravnosti uređaja i alata, te da o eventualnim nedostacima upozori (obavijesti) nadređene,
* Strogo primjenjuje HTZ opremu pri radu i vodi računa o provođenju mjera zaštite na radu,
* radi po potrebi u smjenama,
* Obavlja i druge poslove koje dobije od nadređenih,
* Dužan je u svakom momentu odazvati se pozivu predpostavljenih (nadređenih) i doći na radno mjesto i učestvovati u otklanjanju problema i eventualnih kvarova.

**6. Radno mjesto „Radnik na održavanju“ u Službi za proizvodnju slane vode pogon Tetima**

Opis radnog mjesta:

* Za svoj rad odgovoran je i prima zadatke od odgovornog radnika na rekultivaciji,
* Radi na izvršavanju poslova na rekultivaciji rudničkog kruga,
* Radi na građevinskim poslovima sanacije objekata, sanacije klizišta, sanacije kvarova na transportnim sistemima,
* Radi poslove na deponovanju materijala na jalovištu B-78,
* Radi na održavanju postojećih objekata,
* Radi na montaži i demontaži starih tornjeva eksploatacionih bunara,
* Radi na poslovima likvidacije bunara,
* Radi sezonski poslove u kotlovnici (vrši puštanje i zaustavljanje kotlova, obilazi podstanice, pušta pumpe i kontroliše rad, odgovoran je za temperaturu u prostorijama i stanje u kotlovnici, čistoću i funkcionalnost ložišta odnosno kotlova),
* Radi na poslovima mjerenja npv-a, uzorkovanja na bunarima po dubini kao i na poslovima igg monitoringa,
* Radi na održavanju rudničkih pogona Tetima, Tušanj, Tetima, teren, Soni bunari (demontaža, prenošenje, uskladištenje)
* Po nalogu neposrednog rukovodioca dužan je odazvati se i javiti na posao i van redovnog radnog vremena,
* Radi i ostale srodne poslove po nalogu neposrednog rukovodioca,
* Dužan je pridržavati se propisanih mjera zaštite na radu.

# V

# Za radna mjesta iz tačke I ovog Oglasa predviđen je probni rad do 6mjeseci.

# VI

Kandidati su obavezni dostaviti slijedeću dokumentaciju:

* Uredno popunjen i potpisan **PRIJAVNI OBRAZAC** koji se može preuzeti sa web stranice Društva (www.rudniksoli.ba) i na protokolu u mjestu sjedišta Društva,
* Izvod iz matične knjige rođenih (original ili ovjerenu kopiju),
* Uvjerenje o državljanstvu (original ili ovjerenu kopiju), ne starije od 6 mjeseci računajući od dana izdavanja do dana prijavljivanja na Javni oglas,
* Dokaz - Diploma o stečenom zanimanju, odnosno stručnoj spremi, koja se traži spram radnog mjesta na koje se kandidat prijavljuje (original ili ovjerenu kopiju),
* Dokaz o radnom iskustvu sa navedenim vremenskim periodima i radnim mjestima, odnosno Potvrda/Uvjerenje prethodnog poslodavca ili poslodavaca kod kojih je kandidat radio ili radi sa stručnom spremom i tačno navedenim periodima i radnim mjestima (original ili ovjerena kopija),
* Kandidat koji podnosi prijavu na radno mjesto pod rednim brojem 1.,2. i 3. obavezan je dostaviti Uvjerenje o položenom stručnom ispitu, a kandidat koji se prijavljuje na radno mjesto pod rednim brojem 5. obavezan je dostaviti certifikat o ispitivanju kvalifikacije zavarivača ( atest).

Ukoliko kandidati dostavljaju dokumentaciju u ovjerenoj kopiji ista ne može biti starija od 6 mjeseci.

# *Napomena: Radno iskustvo na poslovima sa stručnom spremom, koja je predviđena za radno mjesto na koje se kandidat prijavio dokazuje se potvrdom prethodnog poslodavca koja pored osnovnih podataka sadrži podatke na kojim poslovima je radio ili radi, sa kojom stručnom spremom i sa precizno navedenim periodom angažovanja ili Uvjerenjem porezne uprave prijavno odjavni segment koje pored osnovnih podataka sadrži podatke na kojim poslovima je radio ili radi, sa kojom stručnom spremom i sa precizno navedenim periodom angažovanja.*

*Radno iskustvo stečeno stručnim osposobljavanjem ili volontiranjem dokazuje se potvrdom prethodnog poslodavca koja sadrži osnovne podatke o kandidatu, na kojim poslovima je radio, sa kojom stručnom spremom, sa precizno navedenim periodom angažovanja.*

*Uvjerenja o uplaćenim doprinosima (PIO listing) se neće priznavati kao dokaz za traženo radno iskustvo.*

# VII

Prednost pri zapošljavanju imat će kandidati koji po Zakonu o dopunskim pravima boraca i članova njihovih porodica („Službene novine TK“, broj: 5/12, 5/14, 12/16, 6/20 i 10/20) imaju prednost pri zapošljavanju, pri jednakim uslovima i jednakom broju bodova, a što dokazuju sljedećom dokumentacijom:

a) član porodice šehida – rješenje o priznatom pravu na porodičnu invalidninu, izdato od strane gradske/općinske službe za boračko-invalidsku zaštitu,

b) ratni vojni invalid – rješenje o priznatom statusu ratnog/mirnodopskog vojnog invalida, izdato od strane gradske/općinske službe za boračko-invalidsku zaštitu,

c) demobilisani borac – potvrda ili uvjerenje o učešću u oružanim snagama, izdato od strane nadležnog odjeljenja odbrane, odnosno vojnog organa za pitanja evidencija iz oblasti vojne obaveze,

d) dobitnik ratnog priznanja i odlikovanja – rješenje o priznatom pravu na mjesečno novčano primanje dobitnika ratnog priznanja i odlikovanja, izdato od strane gradske/općinske službe za boračko-invalidsku zaštitu,

e) član porodice ratnog vojnog invalida – rješenje o priznatom pravu na invalidninu, izdato od strane gradske/općinske službe za boračko-invalidsku zaštitu,

f) član porodice demobilisanog borca – potvrda ili uvjerenje o učešću u oružanim snagama za lice u vezi sa kojim se bodovi ostvaruju, izdato od strane nadležnog odjeljenja odbrane, odnosno vojnog organa za pitanja evidencija iz oblasti vojne obaveze,

g) dijete dobitnika ratnog priznanja i odlikovanja – rješenje o priznatom pravu na mjesečno novčano primanje dobitnika ratnog priznanja i odlikovanja, izdato od strane gradske/općinske službe za boračko-invalidsku zaštitu.

h) uvjerenje službe za zapošljavanje da je nezaposlen i da se nalazi na evidenciji iste,

i) dokument kojim dokazuje odgovarajuće srodstvo sa licem po osnovu kojeg ostvaruje procentualno uvećanje ili dodatne bodove (dostavlja kandidat koji procentualno uvećanje ili dodatne bodove ostvaruje kao član porodice),

j) ovjerenu izjavu da mu radni odnos nije prestao njegovom krivicom, da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju.

# VIII

Kandidati iz tačke VII su pored dokaza o ispunjavanju općih i posebnih uslova, su uz prijavu obavezni dostaviti i dokaze o pripadnosti boračkoj populaciji, a definisane Zakonom o dopunskim pravima boraca i članova njihovih porodica („Službene novine TK, broj: 5/12, 5/14, 12/16, 6/20 i 10/20) i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona.

# IX

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

# X

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

# XI

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je odreden u javnom oglasu za prijem u radni odnos.

Neuredne, nepotpune i neblagovremene prijave, bit će odbačene zaključkom.

# XII

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz dalje procedure.

# XIII

# Pravo učešća u procesu izbora imaju svi kandidati čije su prijave uredne, potpune i blagovremene.

# Proces izbora kandidata za radna mjesta pod rednim brojem 1., 2., 3. i 4. iz tačke I Javnog oglasa, zasniva se na razmatranju dostavljene dokumentacije i održanom pismenom ispitu i usmenom ispitu sa svakim od kandidata čije su prijave uredne, potpune i blagovremene.

# Proces izbora kandidata za radna mjesta pod rednim brojem 5. i 6. iz tačke I Javnog oglasa, zasniva se na razmatranju dostavljene dokumentacije i održanom usmenom ispitu sa svakim od kandidata čije su prijave uredne, potpune i blagovremene.

# XIV

# Kandidati koji su se prijavili na radna mjesta pod rednim brojem 1., 2., 3. i 4. iz tačke I Javnog oglasa u okviru izborne procedure polažu test stručnog znanja, koji se polaže u pismenoj formi i ima za cilj utvrditi da li kandidat posjeduje dovoljan stepen znanja i kompetencija neophodnih za obavljanje poslova radnog mjesta za koje se prijavljuje.

# Kandidat koji ne pristupi polaganju pismenog dijela ispita, a uredno je zaprimio poziv za polaganje pismenog dijela ispita, smatra se da je odustao od daljne procedure.

# XV

# Kandidat koji na pismenom dijelu ispita ne ostvari dovoljan broj tačnih odgovora (najmanje 7 tačnih odgovora), isključuje se iz daljnjeg izbornog postupka.

# XVI

Usmeni dio ispita ima za cilj procjenu profesionalnih osobina i karakteristika, iskazanih sposobnosti i kompentencija za radno mjesto za koje se kandidat prijavio.

Usmeni dio ispita odnosi se na teme iz oblasti radnog mjesta na koje se kandidat prijavio, pri čemu se uzima u obzir i cijeni radno iskustvo kandidata na istom ili sličnom radnom mjestu, ličnost i ponašanje i motivacija kandidata za rad na radnom mjestu za koje se prijavio. Kandidat na usmenom ispitu može ostvariti maksimalno 15 bodova (maksimalno po 5 bodova od svakog člana Komisije).

#  XVII

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja ce biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita.

O daljnjem procesu izbora kandidati se mogu obavijestiti telefonskim putem ili usmeno.

**XVIII**

Kandidat se može prijaviti na više radnih mjesta, ali za svako radno mjesto mora podnijeti posebnu prijavu i navesti na istoj za koje se radno mjesto prijavljuje, uz napomenu da je dovoljno da originale ili ovjerene kopije dokaza priloži samo za jedno radno mjesto.

Za druga radna mjesta na koja se prijavljuje kandidat može priložiti samo kopije dokaza o ispunjavanju uslova, uz napomenu da u prijavi navede na koje radno mjesto je dostavio originalne ili ovjerene kopije dokaza.

Sve prijave se mogu staviti u jednu kovertu i na koverti navesti redne brojeve svih radnih mjesta na koje se kandidat prijavljuje.

# XIX

Rok za podnošenje prijava na Javni oglas je 8 (osam) dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa sljedećeg dana od dana njegove posljednje objave.

# XX

Prijave sa traženom dokumentacijom dostaviti lično ili preporučenom poštom na adresu:

# Rudnik soli „TUZLA“ d.d. Tuzla Ulica Tušanj, broj: 66, 75 000 Tuzla

# Na koverti naznačiti

**„Prijava na Javni oglas za prijem u radni odnos“**

**„Radno mjesto na koje se prijavljuje“**

# „Ne otvarati“

**Rudnik soli „TUZLA“ d.d. Tuzla nema obavezu vraćanja dokumentacije kandidatima**

 **ZA UPRAVU**

 **VD DIREKTOR**

 **Nermin Baluković, dipl.ing.rud**